ບົດສອນ

ບົດທີ 14 ເຂົ້າໃຈກ່ຽວກັບການປະເມີນຜົນ

|  |  |  |
| --- | --- | --- |
| ວິຊາ: ການວັດ ແລະ ການປະເມີນຜົນ | ໂມດູນ: ພາບລວມຫຼັກສູດຊັ້ນປະຖົມສຶກສາ | ເວລາ 50 ນາທີ |
| ຫົວຂໍ້ 4 ເຂົ້າໃຈກ່ຽວກັບການປະເມີນ | ຫົວຂໍ້ຍ່ອຍ 4: ການສັງເກດ, ການບັນທຶກ ແລະ ການໃຫ້ຄະແນນ (1) | ຜົນສຳເລັດດ້ານການຮຽນຮູ້-ໃນຕອນທ້າຍ, ນັກສຶກສາຄູຈະສາມາດ:-ອະທິບາຍກ່ຽວກັບຂະບວນການຂອງການປະເມີນ |
| ແຫຼ່ງຊັບພະຍາກອນ | ການປະເມີນ |
| -ເຈ້ຍເອກະສານ ( ການສັງເກດນັກຮຽນ ແລະ ການບັນທຶກຜົນຂອງການປະເມີນ )-ເຈ້ຍເອກະສານ( ການປະເມີນຂອງກໍລະນີສຶກສາ | ການສັງເກດການສົນທະນາ |
| ກິດຈະກຳກະຕຸ້ນ  |
|  |
| ກິດຈະກຳການຮຽນ-ການສອນ |
| ກິດຈະກຳເຂົ້າສູ່ບົດຮຽນ ( ເວລາ 3 ນາທີ )-ຄູສົນທະນາກັບນັກສຶກສາກ່ຽວກັບ:ການເຝິກປະຕິບັດການໃຫ້ຄະແນນ ແລະ ການບັນທຶກຄະແນນ  -ຄູຢາຍເອກະສານ: ການສັງເກດນັກຮຽນ ແລະ ການບັນທຶກຜົນການປະເມີນໃຫ້ນັກສຶກສາຄູກິດຈະກຳ 1 ( ເວລາ 25 ນາທີ )-ຄູໃຫ້ນັກສຶກສາຈັບຄູ່ກັນ ແລ້ວພາກັນອ່ານຄຳຖາມ ພ້ອມກັນຕອບ.-ໃຫ້ຄຳເຫັນຕໍ່ກັບຄຳຖາມເຫຼົ່ານີ້ນຳກັນໝົດຫ້ອງ, ຕ້ອງໝັ້ນໃຈວ່ານັກສຶກສາຄູແຕ່ລະຄົນນັ້ນຕື່ມຄຳຕອບຂອງຕົນເອງໃສ່ເພາະມັນຈຳເປັນ.

|  |
| --- |
|  ຄໍາເຫັນ ແລະ ຄໍາຕອບ |
| 1. ເປັນຫຍັງຄູຈິ່ງຢ່າງເລາະອ້ອມຫ້ອງພາຍຫຼັງທີ່ມອບກິດຈະກຳໃຫ້ນັກຮຽນເຮັດ ?

ຄຳຕອບ: ຄູສອນຕ້ອງໄດ້ເຂົ້າໄປໃກ້ກັບນັກຮຽນ ເພື່ອທີ່ຈະໄດ້ເຫັນ ແລະ ໄດ້ຍິນສີ່ງທີ່ນັກຮຽນເວົ້າກັນ ແລະ ເພື່ອເປັນການຮັບຮູ້ວ່າບົດບັນຍາຍເກນການປະເມີນຜົນຂໍ້ໃດເໝາະສົມກັບເຂົາເຈົ້າ. ຄູບໍ່ສາມາດຮູ້ໄດ້ຖ້າວ່າຄູພຽງແຕ່ຢືນຢູ່ໜ້າຫ້ອງຮຽນ. |
| 1. ຄູຈະບັນທຶກຄະແນນການປະເມີນຜົນໄວ້ໃສໃນຂະນະທີ່ຢ່າງເລາະອ້ອມຫ້ອງ? ຄູຈະຂຽນຂໍ້ມູນຫຍັງໃສ ?

ຄຳຕອບ: ຄູສອນຈະມີປຶ້ມບັນທຶກ ຊຶ່ງລາວຈະບັນທຶກຄະແນນການປະເມີນຜົນໃນແຕ່ລະທິດ. ໃນປຶ້ມບັນທຶກນີ້ໃນການປະເມີນຜົນແຕ່ລະຄັ້ງລາວຈະຂຽນເກນການປະເມີນ, ຊື່ຂອງນັກຮຽນ ແລະ ຄະແນນ, ຄູຄວນກຽມປຶ້ມບັນທຶກ 7 ເຫຼັ້ມ(ວິຊາລະເຫຼັ້ມ) ເພື່ອງ່າຍໃນການບັນທຶກຄະແນນ ແລະ ເກັບຮັກສາຄະແນນໄວ້ |
| 1. ເປັນຫຍັງຄູຈິ່ງບໍ່ປະເມີນນັກຮຽນທັງໝົດພ້ອມກັນ ?

ຄຳຕອບ: ມີນັກຮຽນຈຳນວນຫຼາຍໂພດ ແລະ ບໍ່ມີເວລາພຽງພໍທີ່ຈະປະເມີນທຸກໆຄົນຢ່າງມີປະສິດທິພາບໄດ້ ເພາະຕ້ອງເຮັດກິດຈະກຳອື່ນໆນຳອີກ. |
| 1. ນັກສຶກສາຄິດວ່າຄູຈະນຳໃຊ້ເກນການປະເມີນຜົນທຸກໆຄັ້ງທີ່ແນະນຳໃນປຶ້ມຄູ່ມືຄູບໍ ?

ຄຳຕອບ: ບໍ່-ຕ້ອງໃຫ້ນັກສຶກສາຄູຮັບຮູ້ຈະແຈ້ງວ່າ ເຂົາເຈົ້າບໍ່ຈຳເປັນຕ້ອງນຳໃຊ້ເກນການປະເມີນຜົນເພື່ອປະເມີນນັກຮຽນຂອງເຂົາເຈົ້າທຸກໆຄັ້ງທີ່ໄດ້ແນະນຳໄວ້, ຂຶ້ນກັບຄູເອງວ່າຈະປະເມີນນັກຮຽນເລື້ອຍໆສຳໃດ. ໃນແຕ່ລະວິຊາ, ໃນແຕ່ລະເດືອນຄູຈະຕ້ອງມີຄະແນນໃຫ້ນັກຮຽນ. ຄູສາມາດຕັດສິນໃຈເອງວ່າຈະໃຊ້ເກນການປະເມີນເພື່ອປະເມີນນັກຮຽນຍາມໃດ? ວິຊາໃດ?. ຄູອາດຈະປະເມີນນັກຮຽນເຄິ່ງຫ້ອງໃນວິຊາສິລະປະດົນຕີໃນອາທິດທີ 1 ແລະ ອີກເຄິ່ງໝຶ່ງນັ້ນກໍຈະປະເມີນໃນອາທິດຕໍ່ໄປ. ຄູຄົນໜຶ່ງອາດຈະປະເມີນນັກຮຽນທັງໝົດໃນວິຊາສິລະປະກຳ ແລະ ຫັດຖະກຳພຽງໜຶ່ງຄັ້ງໃນໜຶ່ງເດືອນ ໃນຂະນະທີ່ຄູອີກຄົນໜຶ່ງອາດຈະປະເມີນນັກຮຽນໃນທຸກອາທິດ ສິ່ງສຳຄັນແມ່ນຄູໄດ້ປະເມີນນັກຮຽນໃຫ້ພຽງພໍທີ່ຈະສາມາດໃຫ້ຄະແນນປະຈຳເດືອນໄດ້. |

**ກິດຈະກຳ 2 ( ເວລາ 20 ນາທີ )**-ຄູໃຫ້ນັກສຶກສາອ່ານເອກະສານ ( ການປະເມີນຂອງກໍລະນີສຶກສາ) -ຄູແບ່ງນັກສຶກສາອອກກຸ່ມກຸ່ມລະ 5-6 ຄົນ-ໃຫ້ນັກສຶກສາອ່ານບົດເລື່ອງ 2 ກໍລະນີ (ຂອງຄູຈັນທີຈາກ ແຂວງສາລະວັນແລະ ຄູຄຳວົງຈາກແຂວງອັດຕະປື )-ໃຫ້ນັກສຶກສາສົນທະນາກັນກ່ຽວກັບວິທີການແກ້ໄຂສິ່ງທ້າທາຍຢູ່ໃນແຕ່ລະກໍລະນີ**ຄຳເຫັນ ແລະ ຄຳຕອບຕໍ່ກໍລະນີສຶກສາ 1 ແລະ 2 ( ຄຳຕອບອາດຈະມີຫຼາກຫຼາຍ )****ຄູ ຈັນທີ ຈາກ ແຂວງສາລະວັນ** ຄູບໍ່ຈຳເປັນຕ້ອງໃຊ້ເກນການປະເມີນຕະຫຼອດເວລາຊຶ່ງໄດ້ກໍານົດໄວ້ໃນບົດສອນແລ້ວ. ຄູຄວນຄິດລ່ວງໜ້າວ່າ ເກນການປະເມີນໃດທີ່ຈະນຳໃຊ້ໃນແຕ່ລະບົດຮຽນ. ສິ່ງສຳຄັນ ແມ່ນລາວຈະຕ້ອງປະເມີນນັກຮຽນທັງໝົດ 2 ຫຼື 3 ຄັ້ງໃນແຕ່ລະວິຊາຕໍ່ເດືອນ. **ຄູຄໍາວົງ ຈາກ ອັດຕະປື** ຄູບໍ່ຈໍາເປັນຕ້ອງບັນທຶກຄະແນນຢ່າງເປັນທາງການ ເມື່ອເວລາເຮັດການປະເມີນເພື່ອປັບປຸງການຮຽນ. ຈຸດປະສົງແມ່ນພຽງແຕ່ຢາກໃຫ້ຄູຮູ້ວ່ານັກຮຽນເຂົ້າໃຈຫຼາຍ ຫຼື ໜ້ອຍປານໃດ ແລະ ມັນກໍເປັນວິທີການຕິດຕາມການສອນຂອງຄູໄດ້. ສຳລັບຄູເອງກໍຕ້ອງຮູ້ວ່າ ເວລາໃດຈະຕ້ອງສະໜອງການຊ່ວຍເຫຼືອ ນັກຮຽນເພີ່ມເຕີມ.**ສະຫຼຸບ ແລະ ປະເມີນ ( ເວລາ 2 ນາທີ )** ບອກໃຫ້ນັກສືກສາຄູຮູ້ວ່າ ບົດຮຽນນີ້ແມ່ນຈະໄດ້ສອນຕໍ່ໃນຊົ່ວໂມງຕໍ່ໄປ, ຄູສະຫຼຸບບົດຮຽນ. |

 ວັນທີ............................... ວັນທີ....................

ຫ້ອງການຄູອະນຸບານ-ປະຖົມ ຄູສອນປະຈຳວິຊາ

 ແຜນການສ້າງແບບທົດສອບ

ຊື່ແລະນາມສະກຸນຄູປະຈຳວິຊາ: ຊອ ປທ ຈັນທະວີໄຊ ແຫວນພະຈັນ ວິຊາສອນ ການວັດ ແລະ ການປະເມີນຜົນ ລະບົບ 12+4 ສາຍປະຖົມ ປີທີ 3

|  |  |  |  |
| --- | --- | --- | --- |
| ເນື້ອໃນ/ຫົວຂໍ້ | ຈຸດປະສົງຂອງເນື້ອໃນ |  ລະດັບພຶດຕິກໍາ | ລວມ |
| ຄວາມຮູ້ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ການປະເມີນຜົນ | ການປະດິດສ້າງ |
|  ຫົວຂໍ້ຄວາມເຂົ້າໃຈກ່ຽວກັບການປະເມີນ1. ການສັງເກດ,ການບັນທຶກ ແລະ ການໃຫ້ຄະແນນ (1)
 | ໃຫ້ນັກຮຽນສາມາດ:-ອະທິບາຍກ່ຽວກັບຂະບວນການຂອງການປະເມີນ |   |  2 |  |    |  |   |   2  |
|  ລວມ |  |  |  |  |  |  |  2 |

 ບົດທົດສອບ

ຄຳຊີ້ແຈງ: ໃຫ້ນັກສຶກສາອ່ານຄຳຖາມ ແລະ ຄຳຕອບ ແລ້ວໝາຍວົງມົນເອົາຫົວຂໍ້ທີ່ຖືກຕ້ອງທີ່ສຸດພຽງຂໍ້ດຽວ

1. ຖ້ານັກສຶກສາຕ້ອງອະທິບາຍໃຫ້ໝູ່ຄູ່ ຫຼື ຄູສອນໃນໂຮງຮຽນທີ່ບໍ່ທັນຮູ້ຈັກການປ່ຽນຄະແນນຈາກເກນການປະເມີນມາເປັນຄະແນນຕົວເລກສ່ວນສິບຈະອະທິບາຍແນວໃດ ? (ຄວາມເຂົ້າໃຈ-ການຂະຫຍາຍຄວາມໝາຍ)

ກ. ຄະແນນສູງສຸດ(ໃນເກນການປະເມີນ)  10  ຄະແນນນັກຮຽນ

ຂ. 10  ຄະແນນສູງສຸດ ( ໃນເກນການປະເມີນ)  ຄະແນນນັກຮຽນ

ຄ. ຄະແນນສູງສຸດ (ໃນເກນການປະເມີນ) ຄະແນນນັກຮຽນ  10

ງ. ຄະແນນນັກຮຽນ  ຄະແນນສູງສຸດ (ໃນເກນການປະເມີນ)  10

 2. ເກນການປະເມີນຜົນສໍາລັບທຸກໆວິຊາຕ່າງຈາກເກນການປະເມີນວິຊາພາສາລາວແນວໃດ ?

 (ຄວາມເຂົ້າໃຈ-ການຕີລາຄາຄວາມໝາຍ)

 ກ. ເກນການປະເມີນຜົນສໍາລັບທຸກໆວິຊາບໍ່ຕ່າງກັບເກນການປະເມີນວິຊາພາສາລາວ

 ຂ. ເກນການປະເມີນຜົນສໍາລັບທຸກໆວິຊາມີ 1 ເກນ ແຕ່ວິຊາພາສາລາວ ຊຶ່ງຈະມີເກນການປະເມີນຫຼາຍເກນ

 ຄ. ເກນການປະເມີນສໍາລັບທຸກໆວິຊາມີ 1 ເກນ ແຕ່ວິຊາພາສາລາວຊຶ່ງຈະມີເກນການປະເມີນ 3 ເກນ

 ງ. ເກນການປະເມີນສໍາລັບທຸກໆວິຊາມີຫຼາຍເກນແຕ່ວິຊາພາສາລາວຊຶ່ງຈະມີເກນການປະເມີນ 1 ເກນ